**S UG L A S N O S T**

Poštovani roditelji,

u našoj školi pokrenuta je inicijativa organiziranja Volonterskog kluba učenika, koji počinje s radom od 26.02.2018. godine. Volonterski klub pokrećemo s ciljem razvoja pozitivnih društvenih vrijednosti među učenicima na dobrobit naše škole, lokalne zajednice i društva. Osnivanje kluba, osmišljavanje i provedbu programa volontiranja provodimo kao partnerska institucija uz potporu projekta „VolON: pojačaj volontiranje“ financiranog iz Europskog socijalnog fonda. Više o projektu možete pratiti na web stranicama naše škole <http://ss-dugo-selo.skole.hr/> i na web stranici projekta [www.volon.skac.hr](http://www.volon.skac.hr). Projekt traje dvije školske godine – 2017./2018. i 2018./2019.

Želja nam je pružiti učenicima priliku da putem volonterskog kluba osnažuju svoje stavove i vještine kroz rad za dobrobit druge osobe i/ili za opće dobro i time stječu kompetencije za aktivni građanski angažman.Učenici će u Klubu imati priliku uključiti se u aktivnosti koje su usmjerene na rješavanje određene potrebe ili problema u školi i lokalnoj zajednici, a koje su kreirane s njihove strane. Time će imati priliku ojačati svoje komunikacijske vještine, proširiti svoju socijalnu mrežu, usvojiti nova znanja o zajednici i odgovornosti, razviti vještinu projektnog planiranja tekvalitetno provesti slobodno vrijeme.

U sklopu Volonterskog kluba u II. polugodištu i do kraja školske godine planiramo 5 radionica za učenike o volonterstvu, kreiranju volonterskih projekata, uspješnoj provedbi i timskom radu te osmišljavanje i provedbu volonterske akcije na razini škole koju ćemo prijaviti u okviru nacionalne volonterske akcije „Hrvatska volontira“. U jesenskom I. polugodištu učenici će imati priliku ostvariti 20 volonterskih sati u lokalnoj zajednici u suradničkim organizacijama s kojima ćemo potpisati Sporazume o suradnji.

Susreti kluba u II. Polugodištu održavali bi se dva puta mjesečno u predviđenih 5 termina u trajanju od dva školska sata.

Vaše dijete izrazilo je želju za uključivanjem u rad Volonterskog kluba. Ovim putem molimo Vašu pisanu suglasnost za isto.

Suglasan/na sam(ime i prezime roditelja)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(OIB roditelja)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ da moje dijete (ime i prezime učenika/ce)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bude uključeno u rad Volonterskog kluba te da škola kroz aktivnosti školskoga kluba i projekta „VolON: pojačaj volontiranje“ koristi fotografije, video uratke i izjave djeteta koje proizađu iz njegovog angažmana u volonterskom klubu. Također, slažem se da dani podaci u prijavnici o učeniku/ci prema zakonu o zaštiti podataka za maloljetne osobe(Narodne novine, br. 103/03, 118/06, 41/08, 130/11, 106/12.)smiju se koristiti isključivo u projektne svrhe udruge SKACPalma radi projektne evidencije. Nadalje, suglasan/na sam da u okviru ove iznannastavne aktivnosti moje dijete sudjeluje i u izvanškolskim terenskim aktivnostima volontiranja koje će se održati u lokalnoj zajednici ili neposrednoj blizi (trošak svih terenskih aktivnosti snosi udruga SKACPalma)u pratnji iskusnih volontera mentora. O detaljima terenskih i izvanškolskih aktivnosti bit ćete pravodobno obaviješteni putem mrežnih stranica škole (<http://ss-dugo-selo.skole.hr/projekti/eu_projekti> )

 \_\_\_\_\_\_\_\_\_\_\_\_\_\_\_

 Potpis roditelja

Za dodatne informacije, slobodno kontaktirajte školske koordinatore Volonterskog kluba:

M.Matosović Pongrac, prof.martina.matosovic-pongrac@skole.hr

Klaudija Boščić, prof. klaudija.boscic@skole.hr